**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՀԱՆՐԱԿՐԹՈՒԹՅԱՆ ՄԱՍԻՆ»**  **ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1.** «Հանրակրթության մասին» 2009 թվականի հուլիսի 10-ի ՀՕ-160-Ն օրենքի (այսուհետ՝ Օրենք) 9-րդ հոդվածի՝ 1-ին մասի՝

1. 3-րդ մասը լրացնել հետևյալ բովանդակությամբ. «կամ այլ կազմակերպական-իրավական ձևով (հիմնադրամ).
2. 4-րդ կետը շարադրել հետևյալ բովանդակությամբ, լրացնել նոր՝ 4․1-ին կետով հետևյալ բովանդակությամբ․

«4․ Կրթության պետական կառավարման լիազորված մարմինը համարվում է պետական հանրակրթական ուսումնական հաստատությունների, այդ թվում՝ մասնագիտացված ուսումնական հաստատությունների,  ինչպես նաև տարածքային ու հանրապետական մանկավարժահոգեբանական կենտրոնների, հատուկ դպրոց-ռեսուրս կենտրոնների լիազոր մարմինը։»:

**Հոդված 2.** Օրենքի 12-րդ հոդվածի՝

1. 1-ին մասը շարադրել հետևյալ բովանդակությամբ.

«1. Պետական ուսումնական հաստատության տնօրենին նշանակում է լիազոր մարմինը:»:

1. 12-րդ մասից հանել «համապատասխան» բառը:
2. 15-րդ մասում «ուսումնական հաստատության տնօրենը» բառերից հետո լրացնել «յուրաքանչյուր տարի հաստատության խորհրդին է ներկայացնում զարգացման ծրագրի կատարողականը,» բառերը:
3. 22-րդ կետում «պահպանումը» բառից հետո լրացնել «, այդ թվում՝ էլեկտրոնային» բառերը և կետադրական նշանները:
4. 21-րդ մասում «16-րդ մասով» բառերը փոխարինել «20-րդ մասով» բառերով:
5. 22-րդ մասի սկիզբը լրացնել նոր նախադասությամբ՝ հետևյալ բովանդակությամբ.

«Պետական ուսումնական հաստատության համակարգողին նշանակում է համապատասխան մարզպետի աշխատակազմը, Երևանում՝ Երևանի քաղաքապետարանը՝ լիազոր մարմնի հետ կազմված հանձնաժողովի որոշման արդյունքում:»:

1. 24-րդ մասում «19-րդ մասով» բառերը փոխարինել «23-րդ մասով» բառերով:

**Հոդված 3.** Օրենքի 26-րդ հոդվածի՝

1. 7-րդ մասի սկիզբը լրացնել նոր նախադասությամբ՝ հետևյալ բովանդակությամբ.

«Հերթական ատեստավորմանը չներկայանալու կամ չատեստավորվելու դեպքում ուսուցիչը մասնակցում է կազմակերպվող հաջորդ ատեստավորմանը, որին կրկին չներկայանլու կամ կրկին չատեստավորվելու դեպքում ուսուցիչը համարվում է զբաղեցրած պաշտոնին չհամապատասխանող:».

1. 15-րդ մասում  «ուսուցչի թափուր տեղի համար անցկացվող մրցույթին օրենսդրությամբ սահմանված դրական արդյունքի դեպքում կարող է դիմել կամավոր ատեստավորման» բառերը փոխարինել «ուսուցչի թափուր տեղի համար անցկացվող մրցույթին կարող է դիմել կամավոր ատեստավորման դրական արդյունքի դեպքում:» բառերով։

**Հոդված 4.** Օրենքի 29-րդ հոդվածի՝

1) 1-ին մասի 4-րդ կետը շարադրել հետևյալ բովանդակությամբ «հիմնադրում, վերակազմակերպում է ուսումնական հաստատությունները».

2) 1-ին մասի 6.1-րդ կետը շարադրել հետևյալ բովանդակությամբ.

«6.1)  հաստատում է պետական հանրակրթական ուսումնական հաստատությունում վարչատնտեսական գործընթացի պատվիրակման կարգը.»։

**Հոդված 5.** Օրենքի 30-րդ հոդվածի 1-ին մասի`

1. 2-րդ կետից հանել «արտակարգ ընդունակություններ դրսևորած երեխաների, կրթության առանձնահատուկ պայմանների կարիք ունեցող երեխաների և» բառերը.
2. 5-րդ կետը շարադրել հետևյալ բովանդակությամբ, 5-րդ կետը լրացնել նոր՝ 5.1-ից 5.5-րդ կետերով՝ հետևյալ բովանդակությամբ.

 «5) մշակում է ոլորտի քաղաքականությունը, օրենսդրության և հանրակրթության պետական չափորոշչի պահանջներին համապատասխան՝ պետական ուսումնական հաստատություններում ապահովում է կրթական ծրագրերի իրականացումը։».

 5.1). Կրթական ծրագրերի իրականացման համար օժանդակում է ապահով միջավայրի ստեղծմանը.

5.2). օրենսդրությամբ սահմանված կարգով նշանակում, ազատում է պետական ուսումնական հաստատության տնօրենին․

5.3). կազմակերպում և անցկացնում է ուսումնական հաստատության տնօրենի ատեստավորումը․

5.4). համակարգում է ուսուցիչների մասնագիտական զարգացման՝ օրենսդրությամբ սահմանված ծրագրերի իրականացումը.

5.5). համակարգում է պետական ուսումնական հաստատություններում սովորողների և շրջանավարտների ամփոփիչ ատեստավորման գործընթացը։

2. 6-րդ կետի 1-ին ենթակետը ուժը կորցրած ճանաչել.

3. և 7-րդ կետը շարադրել հետևյալ բովանդակությամբ.

«7) սահմանում է հանրակրթական ուսումնական հաստատությունների անվտանգության ապահովման չափանիշները.»:

**Հոդված 6.** Օրենքի 31-րդ հոդվածի՝

1․ 1-ին մասը լրացնել նոր՝ 1․1)-ին-ից 1.4)-րդ կետերով՝ հետևյալ բովանդակությամբ․

«1.1) իրականացնում է ուսումնական հաստատություններում վարչատնտեսական գործառույթների համակարգում (բացառությամբ մասնագիտացված ուսումնական հաստատությունների և հատուկ դպրոց-ռեսուրս կենտրոնների.).

 1.2) իրականացնում է կրթության պետական կառավարման լիազորված մարմնի կողմից վարչատնտեսական գործառույթների պատվիրակված ծառայությունների իրականացման մշտադիտարկում (բացառությամբ մասնագիտացված ուսումնական հաստատությունների և հատուկ դպրոց-ռեսուրս կենտրոնների.)․

1.3) լիազոր մարմնի պահանջով հավաքագրում, ամփոփում և լիազոր մարմնին է ներկայացնում ուսումնական հաստատություններն վերաբերերող տեղեկատվությունը, ինչպես նաև հաստատում է ուսումնական հաստատությունների կողմից Կրթության կառավարման տեղեկատվական համակարգ մուտքագրված տվյալները.

1.4) իրականացնում է ոլորտի ոչ ֆինանսական ցուցանիշների ընդունման, ամփոփման աշխատանքներ և ներկայացնում լիազոր մարմնին.»:

2․ 1-ին մասի 2-րդ կետը շարադրել հետևյալ բովանդակությամբ․

 «2) աջակցում է ուսումնական հաստատությունների կողմից Հայաստանի Հանրապետության կրթության մասին օրենսդրության և կրթության պետական կառավարման լիազորված մարմնի ընդունած նորմատիվ իրավական ակտերի կատարմանը․»․

3․ 1-ին մասի 3-րդ կետը շարադրել հետևյալ բովանդակությամբ.

 «3) մասնակցում է պարտադիր կրթությունից դուրս մնացած, ինչպես նաև պարտադիր կրթությունից դուրս մնալու ռիսկի տակ գտնվող երեխաների հայտնաբերման և հանրակրթության մեջ ներգրավման աշխատանքներին՝ համագործակցելով ուսումնական հաստատության, համայնքի և շահագրգիռ մարմինների պատասխանատուների հետ»․

4․ 1-ին մասի 4-րդ կետում «պահպանումը» բառից հետո ավելացնել «, իրականացնում է գույքի ընդունման և հանձնման գործառույթներ․» բառերը․

5․ 1-ին մասի 5-րդ կետի երկու նախադասություններից հանել «իր լիազորության տակ գտնվող» և «տնօրենին և» բառերը», «նրանց» բառը փոխարինել «նրա» բառով․

6․ 1-ին մասի 6-րդ կետը շարադրել հետևյալ բովանդակությամբ․

«6) աջակցում է ուսումնական հաստատություններում սովորողների և շրջանավարտների ամփոփիչ ատեստավորման գործընթացին.»։

 **Հոդված 7.** Օրենքի 32-րդ հոդվածի՝

**1.** 1-ին մասը լրացնել նոր՝ 1․1-ին կետով՝ հետևյալ բովանդակությամբ․

 «1․) աջակցում է կրթահամալիրների՝ որպես համայնքային կենտրոնների գործունեության զարգացմանը.».

2. 2-րդ մասը շարադրել հետևյալ բովանդակությամբ.

«2․) աջակցում է պարտադիր կրթությունից դուրս մնացած և պարտադիր կրթությունից դուրս մնալու ռիսկի տակ գտնվող երեխաների հայտնաբերման, ինչպես նաև համայնքում գործող խնամակալության և հոգաբարձության մարմին ուղղորդված երեխային հանրակրթության մեջ ներգրավելու աշխատանքներին՝ համագործակցելով ուսումնական հաստատության, համայնքի և շահագրգիռ մարմինների պատասխանատուների հետ.»:

**Հոդված 8** Սույն Օրենքի 1-ին հոդվածի 2-րդ մասով, 2-րդ հոդվածի 1-ին, 2-րդ, 6-րդ մասերով, 5-րդ հոդվածի 2-րդ մասի 5.2)-րդ ենթակետով, 6-րդ հոդվածի 1-ին մասի 1.1), 1.2) կետերով և 5-րդ մասով սահմանված լիազորությունների իրականացման ժամկետ է սահմանվում 2026 թվականի սեպտեմբերի 1-ը։

**Հոդված 9.** Սույն օրենքով նախատեսված ենթաօրենսդրական նորմատիվ իրավական ակտերի ընդունման ժամկետը սահմանել սույն օրենքն ուժի մեջ մտնելուց հետո՝ վեց ամսվա ընթացքում:

**Հոդված 10.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: